钦定古今图书集成/明伦汇编/氏族典/第336卷 > 刘克明
## 钦定古今图书集成/明伦汇编/氏族典/第336卷 > 刘克明

按《唐书刘克明传》：“克明亡所来，得幸敬宗。帝猎夜还，
与克明等群饮，既酣，帝更衣，烛忽灭。克明弑帝，矫诏
召翰林学士路隋作诏书，命绛王领军国事，明日下
遗诏，绛王即位。克明等恃功，将易置左右，自引支党，
颛兵柄。王守澄、杨承和、梁守谦、魏从简与裴度共迎
江王，发左右神策及六军飞龙兵讨之，克明投井死”，
出其尸戮之。